b. பணி அல்லது பள்ளிக் கணக்குகள். பணி அல்லது பள்ளி முகவரி மூலம் குறிப்பிட்ட Microsoft சேவைகளில் நீங்கள் பதிவுசெய்யலாம். இவ்வாறு செய்தால், உங்கள் மின்னஞ்சல் முகவரியுடன் தொடர்புடைய களத்தின் உரிமையாளர் உங்கள் கணக்கைக் கட்டுப்படுத்தலாம் மற்றும் நிர்வகிக்கலாம், மேலும் உங்கள் தகவல்தொடர்புகள் மற்றும் கோப்புகளில் உள்ள உள்ளடக்கம் உட்பட உங்கள் தரவை அணுகலாம் மற்றும் செயலாக்கலாம் என்பதையும், கணக்கு அல்லது தரவு திருடப்பட்டிருந்தால் அதனை களத்தின் உரிமையாளருக்கு Microsoft தெரிவிக்கலாம் என்பதையும் ஏற்றுக்கொள்கிறீர்கள். Microsoft உங்களுடன் அல்லது உங்கள் நிறுவனத்துடன் செய்துகொண்ட ஒப்பந்தங்களுக்கு இணங்கவே Microsoft சேவைகளைப் பயன்படுத்துகிறீர்கள் என்றும், இந்த விதிமுறைகள் பொருந்தாமல் இருக்கலாம் என்பதையும் ஏற்கிறீர்கள். உங்களிடம் ஏற்கனவே Microsoft கணக்கு இருந்து, இந்த விதிமுறைகளின் கீழ் நிர்வகிக்கப்படும் சேவைகளை அணுக வேறொரு பணி அல்லது பள்ளி மின்னஞ்சல் முகவரியைப் பயன்படுத்தினால், இத்தகைய சேவைகளைத் தொடர்ந்து அணுகுவதற்காக உங்கள் Microsoft கணக்குடன் தொடர்புடைய மின்னஞ்சல் முகவரியைப் புதுப்பிக்குமாறு கேட்கப்படுவீர்கள்.